
AJUNTAMENT DE
Vilanovai la Geltru





SESSIÓ ORDINÀRIA DEL PLE DE L’AJUNTAMENT 

DE 4 D’ABRIL DE 2011

Acta núm. 3
Assistents: 

JOAN IGNASI ELENA I GARCÍA

ENCARNA GRIFELL I MARTÍN

JUAN LUIS RUIZ LÓPEZ

MÍRIAM ESPINÀS I RIERA

JOAN MARTORELL I MASÓ

ALBERT SANABRA I GUILLAMON

PALMIRA ARCARONS I OFERIL

ISABEL PLA I GONZÁLEZ

XAVIER CARBONELL I CIRAUQUI

SALVADOR BECERRA VILLA

NEUS LLOVERAS I MASSANA

GLÒRIA GARCÍA I PRIETO

ARIADNA LLORENS I GARCÍA

PURIFICACIÓ SANTAMARÍA IZQUIERDO

GERARD FIGUERAS I ALBÀ

ISABEL LLANAS I SÁNCHEZ

FRANCESC XAVIER SÁNCHEZ I VERA

FRANCESC XAVIER ESQUIU I ROVIRA

santiago rodríguez serra

ÓSCAR CARRETERO ARIZA

IOLANDA SÁNCHEZ ALCARAZ

XAVIER OLLER BONDIA

JOSEP TOMÀS ÁLVARO I JUNCOSA

JOAQUIM ARRUFAT IBÁÑEZ

SECRETARI ACCTAL.

JOSEP GOMARIZ MESEGUER

INTERVENTOR

CÈSAR RODRÍGUEZ SOLÀ

ORDRE DEL DIA
  1.
Aprovació, si escau, de l’esborrany de l’acta de la sessió ordinària del dia 14 de març de 2011.


ECONÒMICA I ORGANITZACIÓ INTERNA

  2.
Donar compte del Decret de l’Alcaldia de liquidació dels Pressupostos de l’Ajuntament i dels seus Organismes autònoms. Exercici 2010.

  3.
Donar compte de l’Informe anual d’avaluació del Pla de Sanejament extraordinari 2009-2015.

COHESIÓ SOCIAL I IDENTITAT

  4.
Aprovació del Protocol dels Balls i Entremesos participants en les cercaviles de la Festa Major de la Mare de Déu de les Neus.

  5.
Aprovació del Reglament de funcionament i protocol dels Pabordes de la Festa Major.


CIUTAT SOSTENIBLE I PARTICIPACIÓ

  6.
Verificació del text refós de la proposta de delimitació de la trama urbana consolidada (TUC), aprovada en data 10 de maig de 2010 pel Ple de l’Ajuntament, que incorpora la documentació complementària i justificativa requerida per la Direcció General de Comerç.

  7.
Verificació del text refós de la Modificació puntual del Pla General d’Ordenació a l’àmbit de les finques 91-93 de l’av. d’Eduard Toldrà, de Vilanova i la Geltrú, que incorpora les prescripcions contingudes a l’acord de la Comissió Territorial d’Urbanisme de Barcelona, de data 15 d’abril de 2010.

  8.
Aprovació inicial de la Modificació puntual del Pla General d’Ordenació, per a la incorporació de l’ús sanitari assistencial a la finca núm. 38-42 del carrer del Prat de Vilanova i la Geltrú.

  9.
Aprovació inicial de la cessió gratuïta a la Generalitat de Catalunya (Departament d’Ensenyament) del solar municipal ubicat als carrers de la Indústria, 24, i de Josep M. Bultó 3, per a la construcció d’un centre d’educació infantil i primària, escola Pasífae.

10.
Ratificació de l’acord adoptat per la Junta de Govern Local del dia 29 de març de 2011, d’aprovació del conveni de cessió d’us a precari del local situat al carrer de la Masia d’en Frederic, núm. 32, a favor de l’entitat sense ànim de lucre Càritas Diocesana de Barcelona, per a l’establiment d’un servei materno-infantil. 


MOCIONS

11.
Moció sobre la política educativa en relació amb la retallada pressupostària de l’actual govern de la Generalitat.

12.
Moció de la CUP en contra de la no inscripció de Sortu al registre de partits polítics.

13.
Moció de la CUP per evitar la instrumentalització dels menors durant les campanyes electorals.

14.
Moció de la CUP per garantir la igualtat d’oportunitats entre les diferents candidatures a les properes eleccions municipals.


PREGUNTES

15.
Preguntes del grup municipal de la CUP:

· Sobre la Policia local

· Sobre l’Escola Oficial d’Idiomes

   1.
Aprovació, si escau, de l’esborrany de l’acta de la sessió ordinària del dia 14 de març de 2011.
S’aprova l’esborrany de l’acta de la sessió ordinària del Ple de l’Ajuntament del dia 14 de març de 2011.

  2.
econòmica i organització interna. Donar compte del Decret de l’Alcaldia de liquidació dels Pressupostos de l’Ajuntament i dels seus Organismes autònoms. Exercici 2010.

Es dóna compte del Decret de l’Alcaldia de 3 de març de 2011, d’aprovació de les liquidacions dels pressupostos de l’Ajuntament i dels seus Organismes Autònoms corresponents a l’exercici 2010, tot això d’acord amb el que disposa l’article 193.4 del Reial Decret Legislatiu 2/2004, de 5 de març, pel qual s’aprova el Text refós de la Llei reguladora de les hisendes locals i de l’article 90.2 del Reial Decret 500/1990.

DECRET DE LIQUIDACIÓ DEL PRESSUPOST DE L’ANY 2010

D’acord amb les atribucions que em confereix l’article 191 del RDL2/2004, text refós de la Llei d’hisendes locals,

DISPOSO
Aprovar la liquidació del Pressupost de l’Ajuntament de Vilanova i la Geltrú i els seus OO.AA. corresponent a l’exercici 2010, d’acord amb les dades següents,

	Ajuntament de Vilanova i la Geltrú
	

	
	

	Deutors per ingressos de l'exercici corrent
	14.574.061,21

	Deutors per ingressos d'exercicis tancats
	31.235.155,28

	Deutors per operacions no pressupostàries
	255.976,59

	Provisió per a saldos de dubtós cobrament
	-850.000,00

	Ingressos pendents d'aplicació
	-170.000,00

	Total deutors a finals de l'exercici
	45.045.193,08

	
	

	Creditors per despeses de l'exercici corrent
	24.049.599,31

	Creditors per despeses d'exercicis tancats
	1.132.669,38

	Creditors per operacions no pressupostàries
	18.803.128,78

	Pagaments realitzats pendents d'aplicació
	0,00

	Total creditors a finals de l'exercici
	43.985.397,47

	
	

	Fons líquids a tresoreria a finals de l'exercici
	10.242.463,77

	Romanent líquid de tresoreria
	11.302.259,38

	Romanent per a despeses amb finançament afectat
	-11.234.457,48

	Romanent disponible per a despeses generals
	67.801,90

	
	

	O.A. IMET-CFO La Paperera
	

	
	

	Deutors per ingressos de l'exercici corrent
	2.678.216,23

	Deutors per ingressos d'exercicis tancats
	1.355.879,54

	Deutors per operacions no pressupostàries
	1.124.218,08

	Provisió per a saldos de dubtós cobrament
	0,00

	Ingressos pendents d'aplicació
	0,00

	Total deutors a finals de l'exercici
	5.158.313,85

	
	

	Creditors per despeses de l'exercici corrent
	2.086.324,57

	Creditors per despeses d'exercicis tancats
	5.086,65

	Creditors per operacions no pressupostàries
	3.698.393,67

	Pagaments realitzats pendents d'aplicació
	0,00

	Total creditors a finals de l'exercici
	5.789.804,89

	
	

	Fons líquids a tresoreria a finals de l'exercici
	161.238,56

	Romanent líquid de tresoreria
	-470.252,48

	Romanent per a despeses amb finançament afectat
	0,00

	Romanent disponible per a despeses generals
	-470.252,48

	
	

	
	

	O.A. de Patrimoni Víctor Balaguer
	

	
	

	Deutors per ingressos de l'exercici corrent
	110.793,81

	Deutors per ingressos d'exercicis tancats
	0,00

	Deutors per operacions no pressupostàries
	0,00

	Provisió per a saldos de dubtós cobrament
	0,00

	Ingressos pendents d'aplicació
	0,00

	Total deutors a finals de l'exercici
	110.793,81

	
	

	Creditors per despeses de l'exercici corrent
	136.491,68

	Creditors per despeses d'exercicis tancats
	2.279,35

	Creditors per operacions no pressupostàries
	27.187,86

	Pagaments realitzats pendents d'aplicació
	0,00

	Total creditors a finals de l'exercici
	165.958,89

	
	

	Fons líquids a tresoreria a finals de l'exercici
	79.864,55

	Romanent líquid de tresoreria
	24.699,47

	Romanent per a despeses amb finançament afectat
	0,00

	Romanent disponible per a despeses generals
	24.699,47

	
	


  3.
econòmica i organització interna. Donar compte de l’Informe anual d’avaluació del Pla de Sanejament extraordinari 2009-2015.
Es dóna compte de l’Informe anual d’avaluació del Pla de Sanejament extraordinari aprovat per l’Ajuntament el 6 de juliol de 2009, segons disposa l’article 9.3 del Reial Decret Llei 5/2009, de 24 d’abril.

I N F O R M E     D ’ I N T E R V E N C I Ó
Abast de l’informe

Avaluació anual Pla de Sanejament 2009-2015. Liquidació 2010

Normativa
-
Reial Decret Llei 5/2009, de 24 d’abril.
- 
Resolució de la Direcció General de Coordinació amb les CCAA i amb les EELL, de 5 de maig de 2009.
Documentació revisada

-
Decret Liquidació Pressupost municipal 2010 i documentació comptable complementària.
-
Pla de Sanejament 2009-2015 i Memòria de l’Alcaldia.

Informe

D’acord amb el que disposa l’article 9.3 del Reial Decret Llei 5/2009, de mesures extraordinàries i urgents per facilitar a les entitats locals el sanejament de deutes pendents de pagament amb empreses i autònoms, Intervenció ha d’emetre informe anual d’avaluació del Pla de Sanejament vigent.

Vist el Decret de Presidència de 3 de març 2011, pel qual s’aprova la liquidació del Pressupost de l’Ajuntament, resulta: 
· El Romanent de tresoreria per a despeses generals de la liquidació de l’Ajuntament resulta un import positiu de 67.801,90 euros. 

· El resultat pressupostari ajustat de l’any ascendeix a 1.247.975,69 euros.

· Així mateix, l’estalvi net (estalvi corrent després d’amortitzacions) importa 1.245.210,34 euros.

Ingressos

Els impostos directes liquidats han estat superiors lleugerament a la previsió de liquidació a causa del bon comportament de l’Impost sobre béns immobles urbans i de l’Impost sobre l’increment de valor dels terrenys, que han compensat la sensible baixada de l’Impost de vehicles. Mentre que l’Impost de construccions i obres ha tingut un rendiment inferior a la previsió gairebé en un 27%, continuen existint com l’any passat unes devolucions d’ingressos significatives a causa de la conjuntura immobiliària.

El Capítol 3 de taxes i altres ingressos corrents no afectats ha augmentat considerablement (un 15,72%) a causa de l’increment de càrrecs de multes de circulació des que es comptabilitza la totalitat de denúncies tramitades a través de la gestió de la recaptació  encarregada a la Diputació de Barcelona.

Els altres capítols d’ingressos han seguit en general una evolució positiva en termes de rendiment respecte a la liquidació prevista en el Pla, excepte la Participació en els Tributs de l’Estat que va tenir una davallada no compensada per l’import ordinari del Fons Estatal per a l’Ocupació i la Sostenibilitat.

En resum, la liquidació real d’ingressos ordinaris ha representat un increment del 4,21% en relació amb la liquidació prevista, i pel que fa a la recaptació s’ha incrementat un 3,64% respecte la previsió de drets recaptats del Pla, per la qual cosa s’ha mantingut una tendència més ajustada liquidació-recaptació (4,21%-3,64%) que l’exercici anterior.

Despeses

Les obligacions liquidades reals del Capítol 1  han estat menors gairebé en un 2% que les previstes en el Pla, però aquesta disminució s’ha de relacionar amb l’augment del Capítol 4 (un 9%), atès que una part del personal de la Regidoria d’Educació va passar a l’Institut Municipal d’Educació i Treball (IMET).

Les despeses corresponents a la liquidació de la càrrega financera (Capítol 3 i 9) han tingut un increment global de 3,8% a causa de l’evolució de les condicions de les operacions financeres.
En el cas de les despeses del Capítol 2 de béns i serveis, tot i que ha augmentat  un 8% respecte de la previsió del Pla, els pagaments reals d’aquest capítol han disminuït gairebé un 7%.

Tot plegat les despeses ordinàries liquidades han augmentat un 3,8% i la recaptació ha disminuït un 5,6% en relació amb la previsió del Pla, la qual cosa denota la preocupant situació de tresoreria de la institució.

Conclusió

Els indicadors del Pla, que tenen en compte només magnituds ordinàries (resultat pressupostari, romanent líquid de tresoreria i estalvi corrent) són positius i representen una millora en relació amb la previsió de liquidació 2010 aprovada en el Pla de sanejament. Això no obstant, les dades corresponents a la tresoreria de l’entitat (recaptació i pagaments líquids) no han tingut una evolució favorable, que s’agreuja quan s’incorporen els imports de les inversions, no previstes inicialment en el Pla.
El present informe s’ha de presentar a l’Alcaldia per tal que doni compte al Ple municipal, i posteriorment s’haurà de trametre la present documentació, juntament amb el model que figura a la Resolució de la Direcció general de Coordinació,  per via telemàtica al Ministeri d’Economia i Hisenda.
	AVALUACIÓ ANUAL DE L'ACOMPLIMENT DEL PLA DE SANEJAMENT

	
	
	
	
	
	
	

	Any al qual es refereix l'avaluació 
	2010
	
	
	

	
	
	
	
	
	
	

	DENOMINACIÓ
	2010 Pla de Sanejament
	2010 Execució Real

	INGRESSOS
	Previsió
	Previsió
	 
	Recaptació

	
	Liquidació
	Recaptació corrent+
	Liquidació
	corrent+

	
	(3)
	tancats
	(4)
	tancats

	Impostos Directes
	27.111.600,00
	26.244.029,00
	28.373.097,94
	27.061.654,55

	Variació interanual
	4,47%
	4,46%
	4,65%
	3,12%

	Impostos Indirectes
	600.000,00
	600.000,00
	438.465,52
	437.886,53

	Variació interanual
	-56,22%
	-56,73%
	-26,92%
	-27,02%

	Taxes i altres ingressos
	 
	
	18.144.668,04
	19.853.566,60

	 I. Afectats operacions capital
	 
	
	3.582.789,97
	8.551.535,66

	Taxes i altres ingressos no afectats
	12.584.000,00
	12.860.000,00
	14.561.878,07
	11.302.030,94

	Variació interanual
	-3,22%
	-0,59%
	15,72%
	-12,11%

	Transferències Corrents
	19.839.000,00
	19.584.000,00
	19.654.181,40
	19.686.985,85

	Variació interanual
	2,48%
	1,47%
	-0,93%
	0,53%

	Ingressos patrimonials
	1.123.020,00
	800.000,00
	1.207.700,93
	1.265.125,20

	Variació interanual
	9,22%
	34,14%
	7,54%
	58,14%

	 
	 
	Total ordinari
	61.257.620,00
	60.088.029,00
	64.235.323,86
	59.753.683,07

	 
	
	 
	 
	
	 
	 

	Alienació inversions reals
	 
	
	0,00
	 

	Transferències de capital
	 
	
	7.656.282,81
	17.974.894,93

	Actius financers
	 
	
	1.419.150,00
	23.333,00

	Passius financers
	0,00
	0,00
	3.718.048,44
	3.718.048,44

	 
	 
	Total capital
	0,00
	0,00
	12.793.481,25
	21.716.276,37

	TOTAL
	61.257.620,00
	60.088.029,00
	80.611.595,08
	90.021.495,10

	DESPESES
	Previsió
	Previsió pagaments
	 
	Pagaments

	
	Liquidació
	corrent +
	Liquidació
	corrient +

	
	(3)
	tancats
	(4)
	tancats

	Despeses de Personal
	26.411.500,00
	26.401.400,00
	25.890.411,90
	25.866.832,87

	Despeses en Béns Corrents i Serveis
	21.103.800,00
	19.890.000,00
	22.931.214,43
	17.690.188,16

	Despeses Financeres
	1.849.868,70
	1.849.868,70
	1.906.901,34
	1.865.863,23

	 Endeutament anterior
	 
	
	1.187.374,69
	1.186.590,18

	 Operacions de refinançament
	 
	
	136.333,71
	136.333,71

	 Altres despeses financeres
	 
	
	583.192,94
	542.939,34

	Transferències Corrents
	9.426.840,00
	9.180.000,00
	10.321.483,97
	8.702.347,07

	 
	 
	Total ordinari
	58.792.008,70
	57.321.268,70
	61.050.011,64
	54.125.231,33

	 
	
	 
	 
	
	 
	 

	Inversions Reals
	 
	
	18.293.406,12
	21.461.023,49

	Transferències de Capital
	 
	
	2.155.000,00
	1.258.334,75

	Actius financers
	 
	
	1.419.150,00
	1.419.150,00

	Passius financers
	1.855.664,12
	1.855.664,12
	1.940.101,88
	1.844.417,25

	 Endeutament anterior
	1.855.664,12
	1.855.664,12
	1.940.101,88
	1.844.417,25

	 Operacions de refinançament
	 
	
	 
	 

	 
	 
	Total capital
	1.855.664,12
	1.855.664,12
	23.807.658,00
	25.982.925,49

	TOTAL
	60.647.672,82
	59.176.932,82
	84.857.669,64
	80.108.156,82

	
	
	
	
	
	
	

	
	
	
	
	
	
	

	INDICADORS D'ACOMPLIMENT DEL PLA DE SANEJAMENT
	
	64.235.323,86
	

	
	
	
	
	
	62.990.113,52
	

	Estalvi net deduït de la liquidació
	1.245.210,34
	
	1.245.210,34
	

	Romanent de Tresoreria Despeses Grals. Ajustat
	67.801,90
	
	
	


    4.
cohesió social i identitat. Aprovació del Protocol dels Balls i Entremesos participants en les cercaviles de la Festa Major de la Mare de Déu de les Neus.

S’ACORDA:
“Aprovar el document PROTOCOL DELS BALLS I ENTREMESOS PARTICIPANTS EN LES CERCAVILES DE LA FESTA MAJOR DE LA MARE DE DÉU DE LES NEUS DE VILANOVA I LA GELTRÚ, el qual s’adjunta i figura com a ANNEX al present acord.”

PROTOCOL DELS BALLS I ENTREMESOS PARTICIPANTS EN LES CERCAVILES DE LA FESTA MAJOR DE LA MARE DE DÉU DE LES NEUS VILANOVA I LA GELTRÚ

1. Definició del present document

La Comissió de Protocol de la Festa Major creu necessari dur a terme un Cerimonial per a les colles, balls i entremesos de Vilanova i la Geltrú que hi participen, en el qual quedin estipulats tots aquells punts que afectin a aquests elements dins el context de les festes populars de la ciutat. Aquest document és, doncs, una eina reguladora, i una guia per a tots aquells aspectes relatius als elements que conformen el corpus tradicional de la festa a la ciutat.

2. Cercavila. Concepte

S’entén per “Cercavila de la Festa Major de les Neus”, les colles, balls, entremesos i figures populars que participen en les manifestacions cíviques i religioses de la ciutat, i són considerats com a manifestacions de la cultura popular i tradicional local.

3. Comissió de Protocol de la Festa Major

3.1. Atribucions, composició i funcionament

La Comissió de Protocol de la Festa Major (a partir d’ara simplement Comissió) serà l’encarregada de vetllar per la qualitat, idoneïtat i correcta exhibició dels elements que participen en les cercaviles i actes tradicionals de la Festa Major, així com atendrà les propostes d’incorporació de possibles nous elements a la festa.

Estarà composta per nou membres nomenats pel Ple de l’Ajuntament de Vilanova i la Geltrú. Tres a proposta del mateix Ajuntament, tres més per part de les colles que componen la Cercavila de la Festa Major, i tres més per part de les entitats de Vilanova i la Geltrú. (
)
La durada del càrrec de membre de la Comissió serà de cinc anys o, en el seu defecte, tot el període en què aquesta Comissió sigui efectiva. Els seus membres també podran ser substituïts en cas de dimissió voluntària, absència continuada o deixament de les seves obligacions i sempre per l’acord del Ple de l’Ajuntament.

Aquesta Comissió es reunirà sempre que ho consideri convenient. Aquesta Comissió emetrà un informe que dirigirà als organitzadors de la Festa Major (els Pabordes) i a la Regidoria de Cultura de l’Ajuntament amb les seves opinions i recomanacions respecte al Protocol de la Festa Major.

Aquesta Comissió podrà recomanar la retirada de qualsevol colla o element que deixi de tenir la qualitat o idoneïtat requerides, o deixi de complir les característiques que s’esmenten en el paràgraf 6.7.3 i en les recomanacions del punt 7 del present document.

3.2. Llista de les colles i elements que formen les Cercaviles (ordenats per entitats)

- Agrupació de Balls Populars

Diables Petits

Mulasses (grossa, mitjana i petita)

Ball d’en Serrallonga

Ball de Nans

Ball de Cercolets

Ball de Pastorets

Ball de Panderos

Ball de Cintes

Ball de Bastons. Colla jove de noies

Ball de Bastons. Colla gran de dones

Ball de Bastons. Colla jove de nois

Ball de Bastons. Colla gran d’homes

Ball de Gitanes
Ball de Valencians

- Ball de Diables de Vilanova i la Geltrú

- Ball de Diables de la Collada Sis Camins

- Diablesses de la Geltrú

- Drac de Vilanova

- Associació d’Amics del Drac de la Geltrú

Drac gran de la Geltrú

Drac petit de la Geltrú

- Carpa Juanita i Porró

- Colla de geganters

Gegants petits

Gegants de la Geltrú

Gegants grossos

- Moixiganga de la Geltrú

- Falcons de Vilanova

- Castellers: Bordegassos de Vilanova
- Banda de Música
- Ministrers de la Vila Nova
4. Dates de sortida de les cercaviles

4.1. Marc festiu comú

Totes les colles, balls, entremesos i figures que formen la “Cercavila de la Festa Major de les Neus”, actuen conjuntament en el marc de la festa de la ciutat.

4 d'agost, vigília de la Mare de Déu de les Neus

Al migdia: concentració de balls i entremesos a la plaça de la Vila i sortida de “la cercavila d’anar per les cases”.
A la tarda. Cercavila de la vigília. Cercavila de balls, entremesos i banda de música i actuació castellera a la plaça de la Vila.

5 d'agost, festa de la Mare de Déu de les Neus

→
De bon matí: matinades pels carrers de la ciutat a càrrec dels grallers que acompanyen les colles, balls i entremesos.

→ 
Al matí: Cercavila de l'Anada Ofici.

→ 
Al migdia: Cercavila de Sortida d'Ofici i actuació castellera a la plaça de la Vila.

→ 
A la tarda: Exhibició de balls populars a la plaça de la Vila.

→ 
Al vespre: Cercavila del Vot del Poble i acte del Vot del Poble a la plaça de les Neus.

* En les cercaviles del dia 5 d'agost, només podran intervenir-hi les colles, balls, entremesos i figures de la ciutat que s’especifiquen en el present protocol.

5. Itineraris de les cercaviles

5.1. Dia 4 d’agost
Un cop feta l’entrada de regidors i pabordes es llegeix el Convit a la Festa, a càrrec d’un convidador escollit per la Regidoria de Cultura. A les dotze en punt es llencen els dotze morterets que donen inici a la Festa Major.

5.1.1. Migdia. Inici de la Festa Major. Sortida dels balls i cercavila d’anar per les cases

Immediatament després del Convit a la Festa i dels dotze morterets, sortida de les colles, balls i entremesos des de la plaça de la Vila i av. de Francesc Macià fins a la rambla Principal. Un cop feta aquesta sortida, les colles, balls i entremesos es distribuiran lliurement per la ciutat, en l’anomenada cercavila d’anar per les cases.

5.1.2. Tarda. Cercavila de la Vigília
· Sortida des de la pl. de les Casernes

· Plaça Llarga

· Carrer dels Mercaders

· Plaça de les Cols

· Carrer de Sant Gregori

· Plaça de les Neus

· Rambla Principal

· Carrer de Colom

· Carrer de Sant Sebastià

· Plaça de la Vila

5.2. Dia 5 d'agost

5.2.1. Cercavila d'Anada a Ofici

Sortida des de davant de la porta principal de la Casa de la Vila, carrer dels Caputxins, carrer del Comerç, plaça de Dalt (Pau Casals), carrer de l’Església i plaça de Sant Antoni.
Quan la Corporació Municipal surt de davant de la Rectoria, els balls comencen la seva actuació i les colles de Falcons, Castellers, Valencians i Moixiganga munten les seves figures de salutació i finalitza la seva actuació quan tota la Corporació Municipal és a l'Església.

5.2.2. Cercavila de Sortida d'Ofici

Sortida des de la plaça de les Neus, rambla Principal, avinguda de Francesc Macià fins arribar a la plaça de la Vila.

5.2.3. Cercavila del Vot del Poble:

Sortida de davant de la porta principal de la Casa de la Vila, carrer de Sant Sebastià, plaça Soler i Gustems (dels Carros), carrer de la Llibertat, carrer de Tetuan, rambla Principal i plaça de les Neus.

5.2.4. Vot del Poble
Els balls comencen la seva actuació quan l’alcalde de la ciutat acaba el seu parlament, quan s’ha efectuat el Vot del Poble i s’ha iniciat el castell de focs. 

5.2.5. Modificacions de les cercaviles

En cas de força major i/o actuació urbanística en qualsevol de les places i carrers per on passen les cercaviles abans esmentades, els organitzadors de la festa (els pabordes) prèvia autorització de la Regidoria de Cultura, podran modificar-los provisionalment i un cop desapareguda la causa de la modificació, es tornarà al recorregut habitual.

6. Ordre i composició de les cercaviles
Entenem com a ordre de la cercavila, tots aquells aspectes que afecten tant a la posició com al comportament dels balls i entremesos que la formen.

6.1. Ordre de la sortida dels balls. 4 d'agost al migdia.

  1- Ball de Diables de Vilanova i la Geltrú

  2- Ball de Diables Petits

  3- Drac de Vilanova

  4- Drac gran de la Geltrú

  5- Drac petit de la Geltrú

  6- Carpa Juanita i Porró

  7- Mulasses

  8- Gegants petits

  9- Gegants de la Geltrú

10- Gegants grossos

Els altres balls i colles d’aquesta sortida, sortiran segons l’ordre corresponent al sorteig que l’ABP du a terme el dia de l’assaig general que organitza dies abans. Aquest sorteig també serveix per establir l’ordre en l’exhibició de balls populars del dia 5 d'agost a la tarda a la plaça de la Vila.

6.2. Ordre de la Cercavila de la Vigília. 4 d'agost a la tarda.

  1-Ball de Diables de Vilanova i la Geltrú

  2-Ball de Diables Petits

  3-Drac de Vilanova i la Geltrú

  4-Drac gran de la Geltrú

  5-Drac petit de la Geltrú

  6-Ball de diables La Collada-Sis camins

  7-Diablesses de la Geltrú

  8-Carpa Juanita i Porró

  9-Ball d'En Serrallonga

10-Mulassa petita (la Cabreta)

11-Mulasseta mitjana (la Presumida)

12-Mulassa grossa

13-Gegants petits

14-Gegants de la Geltrú

15-Gegants grossos

16-Ball de Nans

17-Ball de Cercolets

18-Ball de Pastorets

19-Ball de Panderos

20-Ball de bastons. Colla jove de noies

21-Ball de bastons. Colla jove de nois

22-Ball de Cintes

23-Ball de bastons. Colla gran de dones

24-Ball de Gitanes

25-Ball de bastons. Colla gran d’homes

26-Ball de Valencians

27-Moixiganga de la Geltrú

28-Falcons de Vilanova

29-Castellers. Bordegassos de Vilanova

30-Banda de música.

6.3. Ordre de sortida de la Cercavila d’Anada a Ofici. 5 d’agost al matí.

Balls i entremesos segueixen els mateix ordre que la Cercavila de la Vigília de la tarda del 4 d’agost, afegint la Corporació Municipal, els Pabordes, i els Ministrers entre els Castellers i la Banda de Música.

6.4. Ordre de sortida de la Cercavila de Sortida d’Ofici. 5 d’agost al migdia.

La Corporació Municipal, els Pabordes i els Ministrers que els precedeixen obriran la comitiva a la qual s’afegiran tots els balls, entremesos i colles participants en el mateix ordre de la Cercavila de la Vigília de la tarda del 4 d’agost. La colla dels Bordegassos de Vilanova tancarà la cercavila, darrera la Banda de Música.

6.5. Ordre de la Cercavila del Vot del Poble. 5 d’agost a la nit.
  1-Ball de Diables de Vilanova i la Geltrú

  2-Ball de Diables Petits

  3-Drac de Vilanova i la Geltrú

  4-Drac gran de la Geltrú

  5-Drac petit de la Geltrú

  6-Carpa Juanita i Porró

  7-Ball d'En Serrallonga

  8-Mulassa petita (la Cabreta)

  9-Mulassa mitjana (la Presumida)

10-Mulassa grossa

13-Gegants petits

14-Gegants de la Geltrú

15-Gegants grossos

14-Ball de Nans

15-Ball de Cercolets

16-Ball de Pastorets

17-Ball de Panderos

18-Ball de Cintes

19-Ball de Gitanes

20-Ball de Bastons Colla jove de noies

21-Ball de bastons Colla jove de nois

22-Ball de bastons Colla gran de dones

23-Ball de bastons Colla gran d’homes

24-Ball de Valencians

25-Moixiganga de la Geltrú

26-Falcons de Vilanova

27- Bordegassos de Vilanova 

28- Ministrers de la Vila Nova

29-Corporació Municipal i Pabordes

30-Banda de Música

6.6. Balls i entremesos forasters convidats

Els Pabordes, organitzadors de la Festa Major, consultaran a la Regidoria de Cultura i a la Comissió l’aprovació i supervisió de la incorporació de colles, balls, entremesos i figures convidats. La Comissió, de mutu acord amb la Regidoria, els ubicarà al lloc més idoni de les cercaviles del 4 d'agost; segons les seves característiques i sempre d'acord amb les colles o balls als que afecti la seva incorporació.

6.7. Incorporació de nous elements al Protocol de la Festa Major de la Mare de Déu de les Neus

6.7.1. Sol·licituds i resolució

Les sol·licituds d’incorporació de noves colles, balls i entremesos al protocol de la Festa Major es farà mitjançant escrit dirigit a la Regidoria de Cultura de l’Ajuntament que el vehicularà a la Comissió de Protocol de Festa Major per al seu estudi, aprovació o denegació. El termini de presentació de sol·licituds serà del dia 1 setembre de l'any en curs fins al dia 1 de maig de l'any següent.

La Comissió disposarà d'un màxim de trenta dies naturals a partir de la data de presentació de la sol·licitud, després haurà d’emetre el dictamen que cregui adequat i el comunicarà a la Regidoria de Cultura, per tal de que s’executin els tràmits oportuns.

6.7.2. Aprovació de les sol·licituds

En cas de ser aprovada la sol·licitud es presentarà la proposta d’incorporació de la nova colla o element al Ple de l’Ajuntament de Vilanova i la Geltrú, per a la seva ratificació definitiva. En qualsevol dels dos casos (aprovació o denegació), el dictamen serà comunicat per escrit al sol·licitant.

6.7.3. Requisits i valoracions
Per tal d’aprovar la incorporació d’una colla o element al present protocol de la Festa Major, la Comissió valorarà principalment les següents característiques:

- 
Que la nova colla o element s’adapti als costums i tradicions de Vilanova i la Geltrú i la seva àrea històrico-geogràfica i cultural.

- 
Que la seva presentació i execució sigui d’una qualitat mínima exigible.

- 
Que sigui o incorpori algun element novedós o actualment inexistent en la Festa Major de la ciutat.

- 
Que sigui algun element, ball o entremès històric i/o recuperat.

- 
Que no impliqui la repetició exacta d’altres colles o elements ja existents.

- 
Que es pugui constatar la continuïtat i estabilitat organitzativa de la nova colla o element a incorporar.

- 
Que la nova colla o element sigui integrador dels diversos sectors socials i geogràfics de la ciutat.

7. Recomanacions

-
Cal que el vestuari dels components dels balls, entremesos i figures així com els instruments que s’utilitzin segueixin els costums locals.

- Els integrants de les cercaviles han de mantenir l'ordre de les mateixes i col·laborar en el seu bon desenvolupament.

- El vestuari dels músics que acompanyen les colles, balls i entremesos ha d’estar d’acord amb l’entorn festiu en el qual s’integren i mantenir una correcció mínima.

-
Les colles, balls i entremesos no han de realitzar actuacions que es puguin incloure dins els següents apartats:

· Actes partidistes.

· Actes de caire antidemocràtic (racista, xenòfob, etc).

· Actes en els quals es realitzi un cobrament d'entrada, exceptuant aquells casos en què els beneficis es destinin a projectes culturals o benèfics.

-
Els entremesos i gegants que són propietat de la Vila hauran de comunicar a la Regidoria de Cultura, amb una antelació de set dies, les seves sortides fora de la ciutat.

-
Cal comunicar totes les reparacions o modificacions dels entremesos i gegants a la Regidoria de Cultura, la qual ho farà saber a la Comissió per tal que aquesta pugui vetllar pel manteniment de formes i estil. Aquesta comunicació es podrà fer per escrit i/o per mitjans digitals.

-
Per a les seves actuacions els entremesos i balls de foc, comunicaran als Pabordes de la Festa Major el tipus d’elements pirotècnics que utilitzaran, per tal d’evitar combinacions i/o usos perillosos.

8. Finalització de les cercaviles. Ubicació de les colles, balls i entremesos.
8.1. Ubicació dels entremesos al pati de la Casa de la Vila

Els entremesos que es quedaran al pati de la Casa de la Vila, en finalitzar les cercaviles de Festa Major seran:


Gegants petits


Gegants de la Geltrú


Gegants grossos


Drac de Vilanova i la Geltrú


Mulassa grossa

8.2. Cercavila d’Anada a Ofici. Ubicació de les colles, balls i entremesos a la plaça de Sant Antoni.
La ubicació de les colles balls i entremesos en aquest acte serà determinada tenint en compte el que s’explicita en el paràgraf 5.2.1. Veure esquema annex a aquest protocol.

8.3. Vot del Poble. Ubicació de les colles, balls i entremesos a la plaça de les Neus.
Arribada de tots els balls i entremesos a la plaça de les Neus. Es situen en la ubicació que se’ls ha designat. 

Un cop les autoritats han arribat a l’escenari es realitzen els parlaments del rector de St. Antoni Abat i de l’alcalde. 

Apagada dels llums de la plaça i inici de la ballada conjunta i del castell de focs.

8.4. Exhibició de Balls Populars de la plaça de la Vila. Dia 5 d’agost a la tarda

L’ordre d’actuació dels balls se sortejarà, d’acord amb les colles i entitats participants, mitjançant els sistemes acordats entre elles, pels organitzadors (els Pabordes) i la Regidoria de Cultura. 

El sorteig es farà alternant les colles i balls participants per evitar que es duguin a terme actuacions o coreografies similars una darrera l'altra.

9. Modificacions i ampliacions del present document

Donat que el present document es una reglamentació completa de tot el que fa referència a l’àmbit més popular de la Festa Major, s’hi podran afegir propostes o fer modificacions que hauran de ser proposades a la Comissió, de la mateixa manera que s’estableix al punt 6.7 i ser aprovades pel Ple de l’Ajuntament de Vilanova i la Geltrú.

10. Aplicació del present document.

El present document serà d’aplicació a partir de la seva ratificació pel Ple Municipal de l’Ajuntament de Vilanova i la Geltrú i no tindrà efectes retroactius des de la seva data d’aprovació.

Revisat per la Comissió de Protocol de la Festa Major

Vilanova i la Geltrú, març de 2011.

UBICACIÓ DEL BALLS I ENTREMESOS A L’ENTRADA A OFICI.

DIA 5 D’AGOST. PLAÇA DE SANT ANTONI

cohesió social i identitat. Aprovació del Reglament de funcionament i protocol dels Pabordes de la Festa Major.

S’ACORDA:
“Aprovar el document REGLAMENT DE FUNCIONAMENT I PROTOCOL DELS PABORDES DE LA FESTA MAJOR, el qual s’adjunta i figura com a ANNEX al present acord.”
PABORDES DE LA FESTA MAJOR

Annexos

Annex 1. Calendari anual d’activitats dels Pabordes de la Festa Major

Preàmbul

L’any 1997 es va aprovar per Ple municipal el document anomenat “NORMES DE FUNCIONAMENT DE LA COMISSIÓ DE FESTES”.

En aquest document s’estableix la figura dels Pabordes de Festa Major com la comissió ciutadana encarregada de l’organització de la Festa Major de la Mare de Déu de les Neus.

Aquest col·lectiu està format per 7 membres, elegits de la següent manera:
· 2 representants dels diferents balls i entremesos de la Cercavila  de la Festa Major

· 2 representants de les associacions i entitats locals que no formen part de la Cercavila de la Festa Major

· 3 ciutadans elegits a proposta de l’Ajuntament

El document present vol actualitzar i definir el procés pel qual es regeix el sistema electiu del Pabordes de la Festa Major, les tasques que s’atribueixen a aquest col·lectiu i la seva dinàmica de funcionament.

1. Sistema electiu dels Pabordes de la Festa Major

1.1. Estaments electors

Existeixen tres estaments electors:

· Associacions i entitats components de la Cercavila

Són tots aquells col·lectius constituïts com a entitat que participen a qualsevol de les cercaviles de la Festa Major que marca el protocol: Cercavila d’anar per les cases, Cercavila de Vigília, Cercavila d’anada i sortida d’Ofici i Cercavila del Vot del Poble i que s’expressen en el Cerimonial de balls i entremesos de la Festa Major de Vilanova i la Geltrú en el punt 3.2.

· Associacions i entitats locals no components de la Cercavila

Associacions i entitats legalment constituïdes, amb domicili social a Vilanova i la Geltrú, inscrites en el registre d’entitats de l’Ajuntament, que tenen el seu àmbit d’actuació a Vilanova i la Geltrú i que no constin en el llistat de col·lectius de grups i entitats components de les cercaviles.

· L’Ajuntament de Vilanova i la Geltrú

El primer dels estaments escollirà 2 membres de la comissió, el segon dels estaments n’escollirà 2 més i el tercer dels estaments n’escollirà 3.

1.2. Presentació de candidatures

Els col·lectius i entitats amb dret a presentar candidats en els dos primers estaments electors, ho han de fer saber i podran proposar-los, dirigint-se a la Regidoria de Cultura de l’Ajuntament, en una data màxima anterior al 30 de juny perquè la Regidoria de Cultura pugui convocar l’assemblea d’elecció.

Aquests col·lectius tindran dret a presentar com a màxim un candidat cadascun i exerciran un sol vot en l’assemblea d’elecció. 
L’Agrupació de Balls Populars, entesa com a entitat que aplega més d’un grup participant, tindrà dret a la presentació de dos candidats i podrà emetre dos vots.

En cas que sorgeixin dubtes o qüestions sobre el nombre de balls que acull una entitat, serà la Comissió de Protocol de la Festa Major qui decideixi quins grups es validen com a balls en el marc de cada entitat. Per tant, la Comissió de Protocol de la Festa Major serà qui determinarà quines entitats tenen dret a 1 o 2 vots.

1.3. Assemblea d’elecció

L’Assemblea serà convocada per la Regidoria de Cultura de l’Ajuntament en lloc i hora decidits per la mateixa regidoria i en data màxima el 15 de juliol.

Es convocarà a tots els col·lectius i entitats dels dos estaments esmentats anteriorment amb dues convocatòries consecutives, una per cada estament, i amb únic punt de l’ordre del dia: Elecció dels Pabordes de la Festa Major de Vilanova i la Geltrú, afegint l’any de mandat corresponent.

L’assemblea serà presidida pel/per la regidor/a de Cultura de l’Ajuntament o la persona a qui delegui i actuen com a secretari i vocal els tècnics de la Regidoria de Cultura nomenats pel/per la mateix/a regidor/a.

Iniciada l’assemblea, es procedeix a l’elecció dels Pabordes de la manera següent:

· Identificació dels representants dels diversos col·lectius presents a l’assemblea per tal de consignar el número de vots existents en cada estament elector. Només els representants identificats podran exercir el dret a vot, que serà secret. En cap cas es pot delegar el vot ni votar per correu.

· En la primera assemblea s’elegeixen els 2 membres dels integrants de les cercaviles i en la segona els 2 membres provinents dels diversos col·lectius locals.

· Els tres membres proposats per l’Ajuntament, seran escollits amb posterioritat a les votacions de la resta de pabordes.

En el cas que no es presentin prou candidats en qualsevol dels estaments electors el/la regidor/a de Cultura ha de nomenar els membres que falten, triant preferiblement persones provinents dels col·lectius dels estaments on hi ha la vacant.

Completat l’equip de Pabordes s’han de presentar i aprovar les candidatures en un Ple de l’Ajuntament i es farà públic pels mitjans de comunicació locals.

En cas de dimissió o qualsevol altra circumstància que deixi una vacant, abans de la Presa de Procuració, les vacants s’han d’ocupar per un candidat d’entre els presentats i no escollits en l’Assemblea d’elecció, tenint preferència el candidat provinent de l’estament que deixa la vacant.  En el cas que no hi hagi candidats, el/la regidor/a procedeix a nomenar els Pabordes que falten.

1.4. Presa de procuració

Els set Pabordes escollits per organitzar la Festa Major prendran possessió de la seva responsabilitat en l’Acte de Presa de Procuració, que es celebra el 6 d’agost de l’any en curs, al saló de Plens de l’Ajuntament i presidit per l’alcalde de Vilanova i la Geltrú, moment en què els Pabordes en actiu cessaran en el seu càrrec.
En el transcurs d’aquest acte els Pabordes entrants rebran la medalla i la insígnia que els acrediten com a Pabordes.

1.5. Reelecció dels Pabordes

Els Pabordes nomenats, tant si són provinents de qualsevol dels dos estaments electors com els proposats per la Regidoria de Cultura, no podran tornar a ser proposats ni presentats a elecció, fins passats cinc anys, com a mínim, des del seu nomenament efectiu com a Pabordes en un Ple municipal.

2. Obligacions i prerrogatives dels Pabordes de la Festa Major

· Els Pabordes són els encarregats de dissenyar, organitzar i portar a terme tots els actes de la Festa Major, respectant el Protocol de Balls i Entremesos de la Festa Major de la Mare de Déu de les Neus, així com els convenis que les entitats que hi participen hagin pogut establir amb l’Ajuntament de Vilanova i la Geltrú. 

· Per tal de fer-ho efectiu es coordinaran amb la Regidoria de Cultura i amb totes les entitats i associacions ciutadanes que sigui convenient.

· Els Pabordes, sempre en coordinació amb la Regidoria de Cultura, gestionaran el pressupost que se’ls assigni des de la mateixa, tot i que podran captar recursos aliens, com ara esponsoritzacions i patrocinis.

· Els Pabordes gestionaran, en coordinació amb la Regidoria de Cultura i com a part del pressupost, la venda i distribució dels productes promocionals i protocol·laris de la Festa Major.

· Els Pabordes es coordinaran amb la Regidoria de Cultura per tot el referent a l’organització de la Festa Major, així com amb el Gabinet d’Alcaldia i Protocol per als actes institucionals i amb altres serveis o Regidories que siguin necessàries per portar a terme l’organització de la festa.

· Els Pabordes es comprometen, un cop finalitzat el seu mandat, a lliurar a la Regidoria de Cultura una memòria de la seva gestió, així com un estat de comptes tancat. Es comprometen, així mateix, a reunir-se amb els Pabordes entrants per tal de fer-los saber la seva valoració de la Festa Major i assessorar-los en els temes organitzatius que creguin convenients.

· Els Pabordes vestiran de blanc a tots els actes institucionals de la Festa Major, demanaran als ciutadans que ho facin per al Convit a la Festa i el dia 5 d’agost, Festa Major, també ho sol·licitaran als regidors i regidores per al Convit a la Festa i l’Anada i Sortida d’Ofici.

· Els Pabordes participaran a l’entrada de regidors i Pabordes, prèviament al Convit a la Festa i en el mateix moment que la Corporació Municipal. L’acte d’entrada serà acompanyat per un grup musical adequat i en el Saló de Plens del convit a la Festa, serà acompanyat pels Ministrers de la Vila Nova.

· Els Pabordes participaran en les Cercaviles d’Anada i Sortida d’Ofici, així com en la de Renovació del Vot del Poble, en les quals portaran la medalla que se’ls hi lliurà el dia de la Presa de Procuració. El lloc que ocuparan en aquestes cercaviles és el que recull el Protocol de Balls i Entremesos.

· Els Pabordes seran presents i tindran un lloc preeminent reservat en tots els actes institucionals de la Festa Major.

· L’Ajuntament de Vilanova i la Geltrú posarà a disposició dels Pabordes el pressupost, la infraestructura, els serveis i el personal tècnic necessaris per portar a terme els actes programats. També lliurarà la memòria i l’estat de comptes de l’any anterior a l’equip de Pabordes entrant.

3. Relacions amb altres estaments

3.1. Equip tècnic de la Regidoria de Cultura

La Regidoria de Cultura designarà a dos tècnics municipals amb les funcions de fer d’enllaç amb l’Ajuntament i per tal d’assessorar i acompanyar els Pabordes en temes referents a infraestructures, serveis municipals, equipaments, contractes, etc.

3.2. Confraria de Pabordes

És formada per totes les persones que han exercit el càrrec de Paborde. La seva funció és assessorar la Regidoria de Cultura o l’equip de Pabordes en funcions, en qualsevol aspecte organitzatiu de la Festa Major, cada cop que se’ls requereixi. Amb aquest objectiu d’assessorament es reuniran, com a mínim un cop l’any, als voltants de la data del 29 de setembre, dia de sant Miquel, patró dels pabordes.

3.3. Comissió de Protocol de la Festa Major

Assessorarà els pabordes en tots aquells temes relacionats amb els actes i aspectes propis del tronc tradicional de la Festa Major i es trobaran amb els pabordes a l’inici del mandat. 

Annex  
Calendari anual d’activitats dels Pabordes de la Festa Major

JUNY

A mitjan juny es convoquen les entitats del capítol de festes i del capítol de cercaviles per elegir els pabordes de l’any següent.

JULIOL

Durant la primera quinzena del mes de juliol es fa l’elecció dels pabordes de l’any següent (seguint el protocol d’elecció descrit en el punt 1 d’aquest document).

Durant la segona meitat del mes de juliol s’han de convocar els pabordes entrants perquè es coneguin entre ells, també va bé presentar-los als pabordes de l’any.

Abans de l’inici de la Festa Major es convoca una Roda de premsa on els Pabordes presenten la Festa Major i els productes de la Festa.

AGOST

Durant la Festa Major els Pabordes han d’assistir a la majoria d’actes possibles, però institucionalment han d’assistir a:

	4 agost
	     11 h
	Convit a la Festa

	4 agost
	     20 h
	Exhibició de Balls populars

	5 agost
	  9,15 h
	Cercavila d’Anada a Ofici

	5 agost
	10,30 h
	Ofici

	5 agost
	11,30 h
	Cercavila de Sortida d’Ofici

	5 agost
	     18 h
	Exhibició de Balls populars

	5 agost
	     21 h
	Cercavila del Vot del poble

	6 agost
	     21 h
	Presa de procuració dels Pabordes


SETEMBRE

Als voltants del dia 29 de setembre, dia de Sant Miquel, patró dels Pabordes, es convoca a totes les promocions de Pabordes a una trobada que presideix l’alcalde o qui delegui.

Després d’aquest dia els pabordes entrants es poden començar a trobar per començar la feina de planificació.

A partir del mes de setembre o octubre els tècnics han de fer reunions periòdiques amb els Pabordes per tal d’assessorar-los adequadament.
____________________________________________________________________

    6.
ciutat sostenible i participació. Verificació del text refós de la proposta de delimitació de la trama urbana consolidada (TUC), aprovada en data 10 de maig de 2010 pel Ple de l’Ajuntament, que incorpora la documentació complementària i justificativa requerida per la Direcció General de Comerç.

ACORD:

“PRIMER. Verificar el Text Refós de la proposta de delimitació de la trama urbana consolidada (TUC) al municipi de Vilanova i la Geltrú, aprovada en data 10 de maig de 2010 pel Ple de l’Ajuntament de Vilanova i la Geltrú, que incorpora la documentació complementària i justificativa requerida per la Direcció General de Comerç en el seu informe de data 9 de setembre de 2010, elaborada pels serveis tècnics d’Urbanisme d’aquest Ajuntament. 

SEGON. Trametre a la Direcció General d’Urbanisme el present acord, juntament amb el Text Refós, per triplicat, verificat i degudament diligenciat, per a la seva tramitació a la Direcció General de Comerç i d’acord amb l’establert als arts. 7 i 8 i la Disposició Transitòria Primera del Decret Llei 1/2009, de data 22 de desembre, d’ordenació dels equipaments comercials.” 
  7.
ciutat sostenible i participació. Verificació del text refós de la Modificació puntual del Pla General d’Ordenació a l’àmbit de les finques 91-93 de l’av. d’Eduard Toldrà, de Vilanova i la Geltrú, que incorpora les prescripcions contingudes a l’acord de la Comissió Territorial d’Urbanisme de Barcelona, de data 15 d’abril de 2010.

ACORD
“PRIMER. Verificar el Text refós de la Modificació Puntual de Pla General d’Ordenació de Vilanova i la Geltrú, a l’àmbit de les finques núm. 91-93 de l’av. Eduard Toldrà, aprovada provisionalment pel Ple de l’Ajuntament en data 14 de desembre de 2009 i definitivament per la Comissió Territorial d’Urbanisme de Barcelona en data 15 d’abril de 2010, que incorpora el compliment de les prescripcions contingudes en el referit acord d’aprovació definitiva de la Comissió Territorial d’Urbanisme de Barcelona.
SEGON. Trametre a la Comissió Territorial d’Urbanisme de Barcelona el present acord, juntament amb el Text refós verificat, degudament diligenciat, que inclou el text de les normes urbanístiques i els plànols d’ordenació, per triplicat i en suport informàtic i en format de tractament de textos, per a la seva publicació en el DOGC i consegüent executivitat.”
  8.
ciutat sostenible i participació.  Aprovació inicial de la Modificació puntual del Pla General d’Ordenació, per a la incorporació de l’ús sanitari assistencial a la finca núm. 38-42 del carrer del Prat de Vilanova i la Geltrú.

ACORD:

“PRIMER. Aprovar inicialment la Modificació Puntual del Pla General d’Ordenació municipal de Vilanova i la Geltrú per a la incorporació de l’ús sanitari-assistencial a la finca núm. 38-42 del carrer del Prat de Vilanova i la Geltrú, d’acord amb la Memòria Justificativa incorporada a l’expedient. 

SEGON. Acordar la suspensió en l’àmbit objecte de la present modificació, de:

  - 
La tramitació de plans urbanístics derivats concrets i de projectes de gestió urbanística i d'urbanització, només si aquests instruments urbanístics i de gestió continguessin aspectes que poguessin contradir l’objecte de la present modificació.

  - 
L'atorgament de llicències de parcel·lació de terrenys, d’edificació, reforma, rehabilitació o enderrocament de construccions, d’instal·lació o ampliació d’activitats o usos concrets i d'altres autoritzacions municipals connexes establertes per la legislació sectorial.

Tot això en compliment dels objectius propis d’aquesta modificació i a l’empara de l’establert als articles 73.2 i 74.1 del Decret Legislatiu 1/2010, de 3 d’agost, pel qual s’aprova el text refós de la Llei d’urbanisme de Catalunya, així com als arts. 102 i 103 del Decret 305/2006, de 18 de juliol, pel qual s’aprova el Reglament de la Llei d’urbanisme.

TERCER. Publicar el present acord en el Butlletí Oficial de la Província, en el tauler d’anuncis de la Corporació, en un dels diaris de premsa periòdica de més divulgació en l’àmbit municipal i en la web municipal d’aquest Ajuntament, i sotmetre’l a informació pública pel termini d’un (1) mes des de la darrera publicació obligatòria, de conformitat amb l’article 23 del Reglament de la Llei d’urbanisme, i 96, 85 i Disposició Addicional Desena del Text refós de la Llei d’urbanisme.
L’expedient restarà a disposició de qualsevol interessat en la Regidoria d’Urbanisme i Planejament, carrer de Josep Llanza 1-7, 08800 Vilanova i la Geltrú (Barcelona).”
  9.
ciutat sostenible i participació. Aprovació inicial de la cessió gratuïta a la Generalitat de Catalunya (Departament d’Ensenyament) del solar municipal ubicat als carrers de la Indústria, 24, i de Josep M. Bultó 3, per a la construcció d’un centre d’educació infantil i primària, escola Pasífae.
S’acorda:
“PRIMER. Aprovar inicialment la cessió gratuïta a favor de la Generalitat de Catalunya, del domini de la finca d’equipaments ubicada als carrers de la Indústria, 24, i de Josep Maria Bultó, 3, de 5.182 m2 de superfície, que figura a l’Inventari de Béns municipals amb el número de registre 304, identificada gràficament a l’informe urbanístic incorporat a l’expedient, per destinar-la a la construcció i posada en funcionament d’un col·legi d’educació infantil i primària (CEIP Vilanova IV, escola Pasifae). La cessió tindrà lloc en les condicions establertes a l’article 50 del Reglament de patrimoni dels ens locals. 

Descripció registral de la finca:

“Solar destinado a Equipamiento Educativo, de cinco mil ciento ochenta y dos metros cuadrados de superfície, situado en el término municipal de Vilanova i la Geltrú, entre las calles de la Industria y de Josep Maria Bultó. Sus lindes son: al Norte, con la calle de la Industria; al Sur, con la calle Josep Maria Bultó; al Este, con el número veintiséis de la calle de la Industria y con el número cinco de la calle Josep M. Bultó; y al Oeste, con terrenos de espacios libres y servicios técnicos.”

Inscripció: Figura inscrita com a finca independent a nom de l’Ajuntament de Vilanova i la Geltrú, en el Registre de la Propietat de Vilanova i la Geltrú, al tom 2589, llibre 1495, foli 212, finca 62056, inscripció 1a.

Classificada com a Sòl urbà consolidat i qualificat com a Sistema d’Equipament Educatiu (clau H), segons modificació del Pla General d’Ordenació de Vilanova i la Geltrú, a l’avinguda Eduard Toldrà, rambla de l’Exposició i altres, procedents del Pla parcial de la Bòbila, aprovat definitivament per Resolució del conseller de Política Territorial i Obres Públiques de 21 de juliol de 2009 (DOGC núm. 5457, de 03/09/2009).

D’acord amb l’article 102 del Pla General d’Ordenació Municipal (en la seva redacció segons modificació puntual del PGOU aprovada definitivament per la Comissió Territorial d’Urbanisme de Barcelona el 25 de gener de 2006, publicat a efectes d’executivitat al DOGC de 16 de juny de 2006), atenent que pel seu destí o per possibilitar la construcció d’un equipament públic és necessari efectuar la cessió del seu domini i titularitat d’aquest sòl a la Generalitat de Catalunya, el seu règim jurídic a efectes d’aquest cessió és de bé patrimonial.    

Lliure de càrregues i gravàmens.

La seva referència cadastral és: 4248007 CF9644N  0001 RK

El valor d’aquest sòl que se cedeix s’estableix en CINC MILIONS TRES-CENTS DOTZE MIL EUROS (5.312.000 €), segons l’informe urbanístic de l’arquitecte municipal que figura a l’expedient.

SEGON. Sotmetre l'expedient originat al tràmit d'informació pública pel termini de trenta dies, als efectes de presentació de possibles suggeriments i reclamacions, i donar-ne compte a la Direcció General d'Administració Local de la Generalitat de Catalunya. 

Transcorregut aquest termini, si no es produeixen al·legacions, el present acord de cessió gratuïta s’entendrà aprovat definitivament, sense necessitat d’un nou acord exprés.

TERCER. La cessió de domini tindrà lloc en els termes que preveuen els articles 49 i 50 del Reglament del patrimoni dels ens locals. En aquest sentit, la finca objecte de cessió s’ha de destinar a equipament escolar mitjançant la seva construcció i/o ús per a tal finalitat.
A tals efectes, si la finca cedida no es destina a la finalitat esmentada en el termini de 5 anys o deixa de destinar-se a dita finalitat dins dels 30 anys següents, el bé objecte de cessió revertirà automàticament de ple dret a favor de l’Ajuntament cedent, en els termes que resulten de l’article 50 del Decret 336/1988, de 17 d’octubre, pel qual s’aprova el Reglament de patrimoni de les entitats locals de Catalunya.

En tot cas operarà la reversió tant del bé objecte de cessió com les instal·lacions i construccions existents sobre la finca i a favor de l’Ajuntament  transcorregut el termini de 30 anys a comptar de la data d’inscripció en el Registre de la Propietat de la cessió acordada.

La reversió de les construccions a favor de l’Ajuntament ho serà en les condicions que faci possible continuar oferint el servei educatiu, d’acord amb la normativa vigent.

QUART. La construcció de l’equipament escolar a què fa referència aquest acord podrà ser dut a terme per la pròpia Generalitat de Catalunya o per un tercer, mitjançant qualsevol negoci jurídic, si bé la prestació del servei educatiu en el mateix haurà de d’efectuar-lo únicament la Generalitat de Catalunya.

El terreny és apte per al seu destí com a equipament escolar, no té cap condicionament mediambiental i comptarà amb abastament d’aigua, evacuació d’aigües, subministrament d’energia elèctrica amb la potència suficient per a l’execució de l’obra i el posterior correcte funcionament de l’equipament escolar, així com la instal·lació d’una estació transformadora d’energia -en el supòsit de ser necessari-, xarxa telefònica i conducció de gas –en cas de disposar-ne-, i els vials que limiten amb el solar tindran pavimentada la calçada i tindran encintades les voreres. Correspondrà a l’Ajuntament qualsevol despesa per les actuacions urbanístiques que puguin afectar a d’immoble cedit i adoptar les mesures necessàries per aconseguir el seu destí a plena satisfacció del cessionari, sense cap cost o càrrega per a aquest, i eliminant qualsevol obstacle que pugui impedir la correcta execució de les obres.

CINQUÈ. La quota de l’impost sobre construccions, instal·lacions i obres que s’acrediti per la construcció del centre, en base a l’article 103 del Reial Decret Legislatiu 2/2004, de 5 de març, pel qual s’aprova el text refós de la Llei reguladora de les hisendes locals, gaudirà d’una bonificació del 95%, atès que es tracta d’una construcció d’especial interès o utilitat municipal. S’estableix la gratuïtat de les taxes acreditades per a l’atorgament de la llicència d’obres com a conseqüència d’aquestes obres, així com per als tributs que puguin gravar l’activitat educativa.

SISÈ. En relació amb l’equipament escolar, el Departament d’Ensenyament, directament o a través de l’ens que determini, es farà càrrec del manteniment normatiu i del preventiu, així com de totes les reformes, adequacions i millores que requereixi el centre educatiu. L’Ajuntament assumeix les despeses corresponents a la vigilància, neteja, subministraments (electricitat, aigua i combustibles) i conserge en el cas que se’n disposi, així com el manteniment correctiu (petits desperfectes que es derivin de l’activitat escolar ordinària com ara bombetes, reposició de vidres trencats, etc.).  

SETÈ. Es garanteix l’ús de l’equipament escolar, inclòs el solar no edificat, per part de l’AMPA del centre i de les entitats i associacions ciutadanes del municipi que ho sol·licitin a l’Ajuntament. En cas de sol·licituds diferents a les anteriors, per a realitzar activitats vinculades o compatibles al servei escolar, l’ús de l’equipament escolar s’autoritzarà de mutu acord entre l’Ajuntament i el Departament d’Ensenyament.

VUITÈ. Una vegada adoptats expressament o tàcitament els acords definitius, resta facultat l’alcalde per a la signatura de la documentació que sigui necessària per a l’efectivitat del que es disposa en el present acord. 

NOVÈ. Notificar el present acord al Departament d’Ensenyament de la Generalitat de Catalunya.”
 10.
ciutat sostenible i participació. Ratificació de l’acord adoptat per la Junta de Govern Local del dia 29 de març de 2011, d’aprovació del conveni de cessió d’us a precari del local situat al carrer de la Masia d’en Frederic, núm. 32, a favor de l’entitat sense ànim de lucre Càritas Diocesana de Barcelona, per a l’establiment d’un servei materno-infantil. 

ACORD:  

“PRIMER. Ratificar l’acord de la Junta de Govern Local del passat dia 29 de març de 2011, que es transcriu a continuació: 

“PRIMER. Aprovar el conveni de cessió a precari de l’ús del local municipal situat al carrer de la Masia d’en Frederic, núm. 32, de 153,86 m2 de superfície, inscrit amb el núm. 269.1 del llibre inventari municipal, a favor de l’entitat sense ànim de lucre Càritas Diocesana de Barcelona, per a l’establiment d’un servei materno-infantil, i acordar la cessió a precari de l’ús del bé immoble de conformitat amb aquest conveni.
SEGON. La cessió del local no esdevindrà vàlida ni eficaç fins que hagi estat ratificada pel Ple de l’Ajuntament i el conveni regulador de la cessió hagi estat signat per totes les seves parts.
TERCER. Facultar l’alcalde per a la signatura del conveni, així com de tots aquells documents necessaris per a la seva formalització i inscripció registral, si escau.

QUART. Notificar el present acord a l’entitat interessada.”

11.
Moció sobre la política educativa en relació amb la retallada pressupostària de l’actual govern de la Generalitat.
El Ple de l’Ajuntament de Vilanova i la Geltrú acorda instar el Govern de la Generalitat a:

1. Prioritzar les despeses en Educació a l’hora d’elaborar el Pla d’Ajust Econòmic.

2. Garantir la construcció de l’edifici definitiu de l’escola Pasífae, si cal oferint per part de l’Ajuntament la signatura d’un conveni que ens permeti avançar l’obra garantint el finançament posterior per part del Departament, tal com s’ha fet amb l’Institut de Baix a Mar.

3. Garantir la construcció de l’edifici definitiu de l’Escola Oficial d’Idiomes i els Serveis Educatius.

4. Planificar en el temps, si cal en diferents exercicis pressupostaris, aquelles actuacions de remodelació dels centres escolars que estaven previstes.

5. Planificar i programar econòmicament els nous centres escolars que en un futur no massa llunyà seran necessaris en funció de les previsions de  matriculació.

6. Mantenir el programa d’introducció d’ordinadors a les  aules en aquells centres educatius que el vénen aplicant, i  elaborar una previsió temporal i econòmica per a la digitalització de la totalitat del sistema educatiu.

7. Mantenir la dinàmica de treball que ha facilitat a la nostra ciutat el treball conjunt entre 






























































































































les escoles públiques i concertades, i que asseguren la inclusió escolar a tots els centres per igual, garantint les ajudes destinades a l’acolliment d’alumnat amb necessitats educatives especials.

8. Assegurar els recursos necessaris per a les despeses de funcionament bàsiques dels centres educatius, inclosos materials, electricitat i calefacció.

9. Mantenir la clara determinació expressada en la Llei d’educació de Catalunya, corresponent a les competències municipals en educació perquè aquells ajuntaments que ho vulguin puguin avançar significativament en la descentralització i la corresponsabilitat en aquest àmbit.
12.
Moció de la CUP en contra de la no inscripció de Sortu al registre de partits polítics.
S’acorda:
“1)
Expressar la preocupació per l’allargament excepcional que té aquest procés al País Basc que impedeix la presència de Sortu a les properes eleccions municipals, tot i les clares mostres de condemna de la violència.

   2) 
Mostrar la perplexitat per la no admissió de la inscripció de Sortu al Registre de Partits Polítics.

   3) 
Donar suport a totes les accions legals i polítiques que realitzi l’esquerra abertzale per ser present a les properes eleccions municipals, sempre que segueixi fent una clara aposta per la pau i el final de la violència.

   4) 
Instar els partits impulsors de la Llei de Partits a que deroguin l’anomenada “Llei de Partits” (Llei Orgànica 6/2002, de 27 de juny).

   5) 
Fer arribar aquests acords a les direccions dels partits polítics que en el seu dia van donar suport a la Llei: PP, PSOE, CiU, CC i PA, al Lendakari, al president del Govern espanyol i al Tribunal Suprem.”

13.
Moció de la CUP per evitar la instrumentalització dels menors durant les campanyes electorals.
Aquesta moció no s’aprova. 

14.
Moció de la CUP per garantir la igualtat d’oportunitats entre les diferents candidatures a les properes eleccions municipals.

Aquesta moció no s’aprova.

Aquest és l’extracte dels acords adoptats en la sessió expressada a l’encapçalament, la qual cosa certifico.

El secretari acctal.

Josep Gomariz Meseguer

�  Cal entendre per Entitats de Vilanova i la Geltrú, qualsevol de les entitats locals registrades.

